title: Tjokorda Agung Tresna
text: Sarauhné pasukan saking Bali Kangin, Pasukan Induk MBU salanturnyané mamarkas ring Marga, Tabanan. Pinanggal 20 Nopémber 1946 wénten yuda Puputan Margarana. Ring puputan punika akéh para perwira sané padem, taler medunang moralitas pejuang Bali. Mangda moralitas puniki munggah kalih rahina sesampun Puputan Margarana, pinanggal 22 Nopémber 1946, magénah ring désa Buahan kawéntenang pasangkepan darurat. Ring pasangkepan punika ngawentuk prajuru anyar MBU antuk I Madé Wijakusuma dados pimpinan umum, miwah Tjokorda Agung Tresna dados staf intél.